ועדת המשנה לבטיחות בדרכים, כנסת 20, פרוטוקול מספר 6, 2017-04-05 09:30

יעקב אשר: שלום לכולם, אני מתכבד לפתוח את הדיון.

יעקב אשר: אנחנו מתכנסים – כמו שאמרתי בישיבות הקודמות, אנחנו נמשיך לעשות את החובה הציבורית שלנו להעלות את הנושאים שקשורים בבטיחות בדרכים ולמניעת הקטל בדרכים, כל עוד נפשנו בנו.

יעקב אשר: אני שמח על הישיבה אבל עצוב מהנתונים – רק הבוקר, אין לנו בוקר כמעט שאנחנו קמים ללא סיפור של תאונה של אנשים שקיפחו את חייהם.

יעקב אשר: גם הבוקר קמנו עם תאונת דרכים מחרידה עם שני הרוגים.

יעקב אשר: מבחינה מספרית אנחנו מתחילים לעקוף את הנתונים הקשים מאוד של 2016.

יעקב אשר: אני רוצה לומר שהחובה שלנו, של כולנו, של חברי כנסת אבל כמובן החובה הגדולה יותר היא על מבצעי המדיניות, אני רוצה לקרוא שוב לשר האוצר, לשר התחבורה, לשר לביטחון הפנים, שרת המשפטים ושר החינוך – אלה חמשת הגורמים שבשילוב ידיים יכולים לעצור את הנגע הזה.

יעקב אשר: לא למנוע אותו לגמרי, אנחנו לא חושבים שאפשר, אבל לעצור, להפחית.

יעקב אשר: היינו כבר במספרים אחרים לפני 5 שנים ואנחנו יכולים להגיע למספרים האלה גם בעתיד.

יעקב אשר: יש דברים שהם בידינו.

יעקב אשר: תוספת של ניידות, ניראות ופיקוח – זה בידינו.

יעקב אשר: זה רק שאלה של כסף.

יעקב אשר: שאלה קצת של זמן, של גיוס אנשים, אבל שאלה של כסף, כי כשיש כסף מוצאים את הניידות, מוצאים את האנשים, את הדברים שצריך.

יעקב אשר: הדבר השני שבידינו – בישיבה האחרונה אני נדהמתי לגלות של כל נושא מערך המצלמות עומד במקום.

יעקב אשר: היתה החלטה לפני 6 שנים על 300 מצלמות, יש כיום 100 בסך הכל.

יעקב אשר: אושר תקציב בזמנו ל-300, לא נוצל, לא בוצע.

יעקב אשר: לא נעשו שינויים והתאמות.

יעקב אשר: דובר על לעבור למצלמות של מקטעים שהן מצלמות הרבה יותר נכונות מבחינה הגיונית, כי שם אין מצב שאתה מאט לפני המצלמה ומתחיל להאיץ ולהשתגע אחר כך, כי אתה בעצם נבחן על קטע שלם – אבל שוב, מכשור כזה זו שאלה של כסף.

יעקב אשר: זה לא כל כך הרבה כסף, זה הרבה פחות מהשאלה שמדברים בה היום של תאגיד או לא תאגיד, ופה זה חיים, חיים ומוות.

יעקב אשר: זה נמצא בידיים שלנו.

יעקב אשר: אני קורא לשר האוצר לשים את המלחמה הזו בתאונות הדרכים בראש מעייננו במיוחד בימים אלה כשמדברים על עודפי תקציב, למרות שהתבשרנו היום שעודפי ההכנסות הם לא כמו שדובר קודם – 3 מיליארד, אלא 1.5 או 1.6.

יעקב אשר: אבל אם מתוך ה-1.6 הזה חצי מיליארד שקל או אולי קצת יותר ילך למשטרה וקליטת עובדים לעוד 100 או 150 ניידות – הנראות והזהירות תהיינה הרבה יותר גדולות.

יעקב אשר: יש סיכוי גדול שירד המספר.

יעקב אשר: ודאי שנושא המצלמות, גם, שהוא לא בסכומים כל כך גדולים.

יעקב אשר: לכן אני חוזר וקורא למשרד האוצר לכנס את המשרדים הנוגעים בדבר ולהודיע להם על תוספת תקציב לנושא הזה, כדי שנוכל להכריז כולנו שאנחנו נלחמים בנגע הגדול הזה.

יעקב אשר: הישיבה של היום מתמקדת בנושא שהוא נושא חדש יחסית במדינה, אבל הוא רק הולך וצובר תאוצה, הנושא של אופניים חשמליים.

יעקב אשר: זה נושא מורכב מאוד.

יעקב אשר: הוא בנוי הרבה מאוד על בני נוער, על אפשרויות קשות לזיהוי או דברים מהסוג הזה, על התחככות די ישירה מול הנהג.

יעקב אשר: זה מדרכות, כבישים, שבילים, זה מאוד מורכב הנושא הזה, אבל זה נושא חשוב.

יעקב אשר: לצערנו רק ביום שישי האחרון נער בן 15 נהרג, רוכב אופניים חשמליים, ולא חשוב כרגע מי אשם.

יעקב אשר: אנחנו מקווים שזה ייעצר בזה.

יעקב אשר: הנתונים שלא פחות מדאיגים הם כמה אנשים נפצעים בעקבות אותם נהגי אופניים חשמליים.

יעקב אשר: הייתי רוצה להקדיש את הישיבה לאותו נוהל שאושר לאחרונה, ב-2016, שאמור להיכנס לתוקף, לעבודה, ביולי, אם אני מבין נכון מהאמירות כפי ששמעתי עד היום.

יעקב אשר: הייתי רוצה לשמוע מנקודת המבט של השלטון המקומי, גם מנקודת המבט של הרשות הלאומית לבטיחות בדרכים, משרד הפנים – איך הוא נערך לעניין הזה מול הרשויות ומחדד את הדברים בצורה הנכונה כדי שזה יהיה אפקטיבי.

יעקב אשר: צריך גם להעלות רעיונות חדשים ודברים נוספים איך אפשר יהיה למקד כדי שהנוהל הזה יהיה אפקטיבי, שיהיו לו שיניים.

יעקב אשר: אני מסכים שהוא צריך להיות ידידותי, במיוחד בהתחלה, מאוד הסברתי.

יעקב אשר: היתה החלטה שהרשויות יעשו במשך חודשיים מהלך הסברתי מקיף – אני רוצה לשמוע מהרשויות איך הן נערכות לעניין, באיזה כלים ואיך הם מגיעים לאוכלוסיית היעד הזו.

יעקב אשר: צריך לדבר על נושא האכיפה אצל קטינים, הנושא הזה של קנסות שהוא בעייתי מבחינה חוקית עם קטינים, אולי סוג של רישוי, סוג של – אני זורק את זה כרגע בשביל חכמת השולחן הלאחר מכן, סוג של רישום או רישוי שאדם קונה אופניים חשמליים, שלא יוכל לקנות את זה ילד אלא ההורים שלו והם יצטרכו לחתום על טפסים שאולי אפשר לעשות להם ממשק של ברירת קנס.

יעקב אשר: אני זורק את זה כרעיון.

יעקב אשר: החשיבות הגדולה היא שלא יהיה מצב כמו שהיום, שיש נוהל, ייכנסו עכשיו לסוג עבודה חדש של נוהל כזה ועוד שנה מתברר שצריך לעשות הכל בצורה אחרת.

יעקב אשר: כדי להרגיל אוכלוסייה לדבר חשוב לבוא עם זה מוכנים, לבוא נכון, גם אם צריך לאחר את זה בחודש, אם זה מנגן בצורה הנכונה, וגם להביא ת אזה בצורה נכונה ומיטבית, כדי שלא ייעשו שינויים בדרך.

יעקב אשר: אם אנחנו רוצים להרגיל, לחנך אוכלוסייה, זה חייב להיות עקבי אבל חייב להיות זהה להתחלה, עם שינויים קלים תוך כדי, בדרך.

יעקב אשר: נפתח את הדיון עם הרשות הלאומית לבטיחות בדרכים על כל הנושא של רכיבת אופניים, גם בהיבט הזה של הנוהל החדש או דברים שאתם חושבים שכדאי להעלות אותם.

יעקב אשר: לאחר מכן נשמע את משרד הפנים על ההיערכות לקראת יישום הנוהל החדש.

יעקב אשר: נשמע גם מנציגי השלטון המקומי, פורום ה-15, וכמובן גם מהמשטרה וארגונים.

יעקב אשר: כל מי שרוצה רשות דיבור, שיירשם בבקשה.

<נחמה לאור דרורי: אני סמנכ"ל הסברה וחינוך.

<נחמה לאור דרורי: אולי נתחיל את הדיון הזה עם מעט נתונים כדי שכולנו נתיישר על המצב.

<נחמה לאור דרורי: בין 2013 ל-2016 נהרגו 13 רוכבי אופניים חשמליים.

<נחמה לאור דרורי: 10 מתוכם נהרגו ב-2016, כלומר – אנחנו רואים את העלייה המאוד גדולה בשנה שעברה.

<נחמה לאור דרורי: יש לנו, לצערנו, הרוג נוסף מתחילת השנה ב-2017.

<נחמה לאור דרורי: מעבר להרוגים בתאונות האלה אנחנו סופרים מנתוני המשטרה 137 רוכבי אופניים שנפצעו פציעות קשות ועוד 564 שנפצעו פציעות קלות.

יעקב אשר: אלה רוכבי אופניים או כאלה שנפגעו?

<נחמה לאור דרורי: שנפגעו, שנפצעו.

<נחמה לאור דרורי: אנחנו יודעים שאלה נתוני חסר כי לא כל פציעה מתועדת על ידי המשטרה ואם מסתכלים על נתוני מכון גרטנר שאוסף את הנתונים על האשפוז מתוך מרכזי הטראומה ברחבי הארץ אז התמונה מעלה נתונים גבוהים יותר.

<נחמה לאור דרורי: בשלושת הרבעונים הראשונים של 2016 אושפזו 481 פצועים עקב תאונות על אופניים חשמליים וגם על קורקינט – יש כאן איזושהי הרחבה של העניין, זה לא רק אופניים חשמליים, זה כל הרכבים הלא מרושיינים החשמליים - לעומת 349 ברבעונים המקבילים בשנה שעברה.

<נחמה לאור דרורי: אז בהחלט רואים פה עלייה מאוד גבוהה.

<נחמה לאור דרורי: אם אני מסתכלת על הנתונים מ-2013 אז אני מדברת על עלייה של פי 10 מבחינת היקפי הפצועים.

יעקב אשר: יש לך נתון של הרבעון הראשון של השנה הזאת?

<נחמה לאור דרורי: לא, עדיין לא.

<נחמה לאור דרורי: הנתונים נאספים.

<נחמה לאור דרורי: מכון גרטנר כאן, והם יציגו את הדברים.

<נחמה לאור דרורי: אנחנו גם יודעים להגיד שהרבה מהפגיעות הן פגיעות ראש, ככל הנראה כתוצאה מכך שהרכיבה נעשית ללא קסדות.

<נחמה לאור דרורי: אם נתסכל על הנתונים לבי היפגעות של הולכי רגל מאופניים חשמליים אז ב-2016 נהרגה הולכת רגל קשישה אחת כתוצאה מאופניים חשמליים.

<נחמה לאור דרורי: אם אני מרחיבה את היריעה ומסתכלת על 2013 עד 2016 אז יש לי 12 פצועים קשה – הולכי רגל שנפגעו מאופניים חשמליים, ו-64 פצועים קל.

<נחמה לאור דרורי: רואים בהחלט עלייה מאוד ברורה, חד משמעית, מהנתונים.

<נחמה לאור דרורי: אני אסקור את הפעילות שנעשתה והרשות היתה חלק ממנה, כמובן עם שותפים שלנו שהניעו אתנו תהליכים כאלה – משרד התחבורה ומשרד החינוך.

<נחמה לאור דרורי: שלושת הגופים האלה הפיקו יחד קמפיין בשנה שעברה שכלל את כללי הבטיחות לרכיבה על אופניים חשמליים.

<נחמה לאור דרורי: בין השאר הופקה גם חוברת הברה שמחולקת לרוכשי האופניים וגם במוסדות החינוך השונים, כמו גם פעילויות חינוכיות שנעשות בתחום הזה.

יעקב אשר: איך זה הולך עם הרוכשים?

יעקב אשר: איך את יודעת שהחנויות באמת מקפידות?

<נחמה לאור דרורי: אני לא יודעת, אני יכולה רק להעמיד לרשותם את הדבר הזה, לפרסם שזה קיים וישנו וניתן להשתמש בדבר הזה, אין לנו דרך לבדוק - - -

יעקב אשר: זו חוברת הסברה פיזית?

<נחמה לאור דרורי: פיזית, אבל גם נמצאת אלקטרונית.

יעקב אשר: היא מחולקת למשווקים?

יעקב אשר: לחנויות?

יעקב אשר: איך זה עובד?

יעקב אשר: סליחה שאני יורד לרזולוציה כזו, אבל אם זה יישאר אצלכם במרתפי הרשות אז לא יקרה כלום.

יעקב אשר: אולי אפשר לעשות איזה חיבור עם גוף כזה או אחר, אולי יש ארגון של משווקי אופניים באגוד לשכות המסחר?

<אבנר פלור: כן, כן, יש באיגוד לשכות המסחר.

יעקב אשר: וחומר כזה של הרשות הלאומית, הם יודעים עליו?

יעקב אשר: הם קיבלו אותו?

יעקב אשר: מחלקים אותו?

יעקב אשר: יש דוח מי קיבל ומי לא?

יעקב אשר: האם עשיתם איזה בדיקות עם משווקי אופניים?

יעקב אשר: אני מגיע מהרשות המקומית, שם אתה לא יכול לדבר על חלומות.

יעקב אשר: שם, או שזה בשטח או שזה לא בשטח.

יעקב אשר: השאלה אם יש דרך - - -אני זורק לכם את זה - - -

<נחמה לאור דרורי: אפשר לחשוב על דרך לוודא.

<נחמה לאור דרורי: אני לא יכולה לבדוק ב-100% - - -

יעקב אשר: אם אני יודע ש- 80% אני גם רגוע.

יעקב אשר: להערכתי היום אם זה יגיע ל-20 או 30% זה יהיה נס גדול כי אני לא מאמין שאדם שמוכר אופניים חשמליים אבל גם עוד דברים, אני לא בטוח שהכי חשוב לו בזמן הקנייה לקבל - - - הייתי אפילו עושה טופס שאדם חותם שהוא קיבל את אותה חוברת הסברה.

יעקב אשר: זה דבר מאוד חשוב.

יעקב אשר: אגב, באותה חוברת יש גם את הנוהל החדש?

<נחמה לאור דרורי: כן, כן.

<נחמה לאור דרורי: היא מעודכנת.

<נחמה לאור דרורי: אתה שואל על נוהל האכיפה?

<נחמה לאור דרורי: זה מעודכן לתקנות החדשות.

<קריאות: - - -

יעקב אשר: אז תתחילו להכין את מכבשי הדפוס או יותר נכון – את התקציב לעניין הזה.

יעקב אשר: הרי איפה אותו נער יפגוש את הנהלים האלה?

יעקב אשר: איפה ייכנס לו לראש להיזהר מפקח?

<עמי רוטמן: החוברת הזו באה לומר מה מותר ומה אסור ברכיבה על אופניים חשמליים.

<עמי רוטמן: בן אדם נורמטיבי אמור לפעול בהתאם לכך.

<עמי רוטמן: אם לא - - -

יעקב אשר: אם הוא קרא את החוברת, כמובן.

<עמי רוטמן: קרא את החוברת, ראה את התשדיר בטלוויזיה.

<עמי רוטמן: בן אדם נורמטיבי לא צריך לדעת שהפקח יסביר לו.

<עמי רוטמן: בסופו של דבר הוא אמור לפעול לפי החוקים והכללים.

<עמי רוטמן: האם פקח יתפוס אותו, ובשלב הראשון רק יסביר לו ויהיה נחמד, ורק אחרי חודשיים הוא יבוא ויאכוף או שמ-day one הוא יאכוף, או ששוטר יעשה את זה- זה כבר משהו שהוא פחו רלבנטי מבחינת הנוהל.

יעקב אשר: אני רוצה לומר לך – אני לא איש שיווק כזה גדול אבל אני אדם שאוהב לדבר ברור כדי שהשני יבין.

יעקב אשר: אני לא מדבר כרגע על העניין הטכני, אם לעשות חוברת חדשה או לא, אבל מספיק שיצורף לחוברת הזו דף שמתחיל עם אותיות זוהרות שב-1 ליולי נכנסים לתוקף נהלים חדשים, קנסות, והורים יתושאלו ויכולים להיות מוזמנים למשטרה – אדם נורמטיבי, זה יכול להוסיף לו.

<איתן אטיה: רק הערת ביניים.

<איתן אטיה: אני חושב שיש איזה בלבול לגבי מה התפקידים של החוק הזה שבעצם כבר נכנס לתוקף.

<איתן אטיה: חשוב לי לשים את זה כדי שנדע מה הציפיות – אחד הדברים שרואים פה בגרפים המאוד מדאיגים שראינו זה שדווקא, תשים לב, העלייה הכי גדולה מבחינת האחוזים היא דווקא אצל בגירים – גילאי 30 עד 44, וזה נתון די דרמטי, שרואים פה קפיצה מ-21 ב-2015 ל-52.

<איתן אטיה: השאלה האם הכוונה פה לרוכבי אופניים - - -

<מאיה סימן-טוב: רוכבים, רוכבים בלבד.

<איתן אטיה: חשוב לי להתייחס לזה כי חוק האופניים שעבר לא יפתור את הבעיה הזו.

<איתן אטיה: הבעיה הזו של רוכבי האופניים החשמליים שנפגעים - לא יעלה או לא יוריד חוק האופניים מסיבה מאוד פשוטה: חוק האופניים בא להסדיר את הנסיעה על מדרכה.

<איתן אטיה: הבעיה הגדולה בעליה ברוכבי האופניים, כולל התאונה האחרונה שראינו ביום שישי - - -

יעקב אשר: אבל החוק מאפשר כן ירידה למעבר חצייה, ודברים מהסוג הזה.

<איתן אטיה: אבל לא זו הבעיה.

יעקב אשר: תכף תדבר על החוק וגם על הדברים שחסרים בו, ונראה מה עושים הלאה, אבל זה לא סותר את מה שדיברנו עליו כרגע, על החלק של המודעות, שתהיה מודעות לכך שיש אכיפה.

<איתן אטיה: אבל האכיפה היא לא בכביש.

יעקב אשר: בחלקה – כן.

<איתן אטיה: הבעיה הגדולה היום של רוכבי האופניים החשמליים היא בכביש, לא במדרכה.

<איתן אטיה: במדרכה הבעיה היחידה - - -

יעקב אשר: אתה מתפרץ לדלת פתוחה, אנחנו מבינים את זה כולנו.

<איתן אטיה: בכביש אין לפקח - - -

יעקב אשר: מכון גרטנר, מהנקודה הזו שאמר איתן אטיה – כמה מתוך הפגיעות, הפצועים בקרב רוכבי האופניים המבוגרים יותר – כמה מהם הם באזורי מעברי חציה או מקומות כאלה, צמתים ששם לחוק יש - - - או שאין לכם את הרזולוציה הזו?

<מאיה סימן-טוב: קשה לנו לרדת לרזולוציה הזו.

<מאיה סימן-טוב: אנחנו יודעים אם זה היה בבן עירוני או בעירוני.

<מאיה סימן-טוב: המיקום המדויק, אם זה היה על הכביש, על המדרכה, על מעבר חציה – קשה לדעת.

<איתן אטיה: אני אשמח לפרט פה, גם בעניין הזה.

<איתן אטיה: אנחנו רואים היום תופעה בכל הערים בישראל, תופעה קשה ביותר - - -

יעקב אשר: אולי נעשה את זה בזכות הדיבור שתהיה לך?

יעקב אשר: ניתן להם לסיים את הסקירה שלהם ונעשה את זה בצורה מסודרת.

יעקב אשר: איך שלא יהיה, גם אם עדיין החוק חסר, וחסרים בו הרבה דברים, ויכול להיות שזה יהיה הסיכום של הדיון הזה, לראות איך משלימים ועושים פעולות השלמה – בואו נבין דבר אחד, שאם אנחנו נכנסים לאכיפה ומכניסים איזה שהם נהלים, הציבור צריך לדעת.

יעקב אשר: נכון שהוא יתחנך תוך כדי תנועה, אבל הוא צריך לדעת.

יעקב אשר: לכן תשימו דגש יחד עם משרד התחבורה, יחד, אולי, עם משרד החינוך, תעשו שת"פים נכונים – איך מגיעים לכל אחד, לשכת המסחר או מישהו אחר, כדי להגיע באמת ללקוח.

<נחמה לאור דרורי: אז גם כדי לתת לזה מענה אני אסקור עוד כלים שיש לנו למעט החוברת הזו שדיברנו עליה, כדי להגיע לרוכבים עצמם.

<נחמה לאור דרורי: ביולי בשנה שעברה שודר קמפיין פרסום ארצי גם ברדיו ובטלוויזיה וכן בעיתונות, כולל בחברה ערבית והמגזר החרדי, בקולנוע, ברשתות הדיגיטליות, וכו' וכו', שבו באמת המסר המרכזי היה – מחזירים את המדרכה להולכי הרגל, כי יש כאן בעיה נקודתית של היפגעות של הולכי רגל מאופניים חשמליים.

<נחמה לאור דרורי: דרך קמפיין מהסוג הזה אני באמת יכולה להגיע במסה רחבה ומשמעותית לציבור שאנחנו מדברים אליו.

<נחמה לאור דרורי: מעבר לזה, הרשות מפעילה בשיתוף הרשויות המקומיות 18 מרכזי הדרכה שפזורים בארץ לרכיבה בטוחה על אופניים, שאליו מגיעים בשיתוף פעולה עם משרד החינוך, כיתות ללמידה על רכיבה בטוחה.

<נחמה לאור דרורי: שם יש גם למידה תיאורטית אבל גם למידה של חוקי הרכיבה, כולל התייחסות לאופניים חשמליים.

<נחמה לאור דרורי: זה איזשהו מתחם מוגן שמדמה את המרחב התעבורתי שדרכו אנחנו יכולים ללמד איך מתבצעת רכיבה יותר בטוחה.

<נחמה לאור דרורי: מעבר לזה, משרד החינוך פיתח לומדה ייעודית שמשתמשים בה במערכת החינוך שמתייחסת גם לאופניים החשמליים, ודרכה המורים יכולים להעביר שיעורים בתחום הזה.

<נחמה לאור דרורי: יש לנו חטיבת מבצעים שפועלת עם הרשויות המקומיות בשטח וגם שם מופעלים במימוננו פעולות חווייתיות לנוער הרלבנטי פה, כדי לחזק את הכללים לרכיבה בטוחה.

<נחמה לאור דרורי: אולי לסיכום הדברים שלי אגיד שבימים האלה הרשות בוחנת באופן יותר מעמיק את הסוגיה של כל כלי הרכב הממונעים שאינם מרושיינים.

<נחמה לאור דרורי: אנחנו מדברים הרבה על אופניים חשמליים אבל כבר תוך כדי הדיבור, אם אנחנו רוצים לצפות את פני העתיד, יש את המכשירים החדשים כמו הרכינוע, גלגינוע, קלנועיות שהיו לנו מתחילת - - -

יעקב אשר: ראיתי השבוע במו עיניי אדם שהחזיק ילד בן 3 או 4 ונסע על - - - אני לא יודע איך קוראים לזה.

<עמי רוטמן: הוברבורד.

<עמי רוטמן: תחת הקטגוריה של סאגוויי.

יעקב אשר: החזיק אותו בידיים ונסע, זה פשוט היה מפחיד.

<נחמה לאור דרורי: אז כדי לצפות פני עתיד הרשות תיכנס לסוגיה הזו באופן יותר מעמיק, עם ניסיון למצוא דרכי פעולה נוספות להפחית את המעורבות של המשתמשים בכלים האלה.

<נחמה לאור דרורי: אני אשמח להעביר גם את ההערות שאתה העלית לגבי שילוב התקנות.

יעקב אשר: יש חשיבה אצלכם גם על הבסיס של הנוהל החדש, לראות איך אפשר להרחיב אותו בעתיד או בהמשך?

יעקב אשר: יש איזה פעולות - - -

<נחמה לאור דרורי: כרגע אני מבינה שזה בשלבים ראשונים של אכיפה.

יעקב אשר: אבל החשיבה צריכה להיות קודם.

<נחמה לאור דרורי: אנחנו ננסה לבדוק את זה, גם, תוך כדי בדיקה של הסוגיה הרחבה יותר.

<חגית אוריין: היום יש רשתות חברתיות.

<חגית אוריין: אין אדם במדינת ישראל שלא יודע שחשמליים זה לא על המדרכה.

<חגית אוריין: אני מכבדת את הרצון שלך לבוא בצורה ידידותית ולהסביר לציבור.

<חגית אוריין: היום הרשתות החברתיות זה מקור המידע הכי גדול שיש במרחב.

<חגית אוריין: כולם יודעים את זה.

<נחמה לאור דרורי: אני אניח את דעתך – אנחנו נמצאים שם.

<חגית אוריין: אני יודעת.

<חגית אוריין: כולם יודעים.

יעקב אשר: ברור שצריך לעשות שימוש גם בזה.

<רינת שפרן: אני מנהלת אגף הדרכה ברשויות המקומיות.

יעקב אשר: תני לנו סטטוס איפה אנחנו נמצאים מבחינת הנהלים, מתי זה נכנס לתוקף, מה קורה מול הרשויות.

<יוסי בנישתי: היא עוסקת בנושא ההכשרה.

<יוסי בנישתי: מבחינת החקיקה, ככל שרשות מקומית מבקשת סמכות לתפוס אופניים אז היא נדרשת לחוקק חוק עזר.

<יוסי בנישתי: עדיין לא הגיעו אלינו - - -

יעקב אשר: הנוהל הזה הוא נוהל שמאפשר לרשות לחוקק חוק עזר?

יעקב אשר: כי אם זה ככה - - -

<איתן אטיה: לא, לא.

<איתן אטיה: אני לא חושב שזה מדויק לגמרי, אנחנו מכירים את החוק אחרת.

<איתן אטיה: כדי שרשות תוכל לאכוף היא צריכה קודם כל לאשר את זה במועצת העיר.

<איתן אטיה: חוק עזר נועד אך ורק לצורך כל הסדרת הנושא של תפיסת אופניים, החרמה, או תפיסת הסוללה.

<איתן אטיה: חוק העזר הזה אמרו להסדיר איך מנהלים את האופרציה של תפיסה, איך מפנים ומה האגרה שמשלמים - - -.

<איתן אטיה: כדי לאכוף את החוק הזה אתה לא חייב להתחיל לתפוס ולהחרים.

<איתן אטיה: אתה יכול גם בלי זה.

יעקב אשר: לא ביקשתי שזה יהיה בהתחלה, אבל זה אחד הדברים מול קטינים שהוא הרתעה, כמעט היחידה שיש.

<יוסי בנישתי: שוב, חוק העזר הוא לא מחויב, רק אם הרשות מבקשת לתפוס את הכלים ואז היא צריכה להגדיר את הנוהל עצמו בתוך חוק העזר, את החיוב - - -

יעקב אשר: מה מתוך כל הנוהל מחייב חוק עזר, רק החלק של התפיסה?

<יוסי בנישתי: רק תפיסה.

יעקב אשר: כל השאר זה סמכות של הפקח, החלטה במועצת עיר?

<יוסי בנישתי: כאן יש את השלב של ההדרכה, אבל לצורך העניין, אם לא רוצים לתפוס אופניים אז זה לא מחייב שיהיה חוק עזר.

<יוסי בנישתי: אפשר לממש את הנוהל מיידית, אין פה מניעה מבחינתנו.

יעקב אשר: מה תפקידך במשרד הפנים?

<יוסי בנישתי: מאגף תקציבים.

יעקב אשר: האם יש החלטה או מדיניות של משרד הפנים – כי משרד הפנים, כשהוא רוצה שמשהו ייעשה הוא יודע להסביר את זה לרשויות.

יעקב אשר: אני מאמין שיהיו ראשי עיר, ואם יש לכם נתונים אני אשמח לדעת כמה רשויות כבר אישרו את זה במועצת העיר, והאם התחילו לפנות אליכם בעניין הזה של ההדרכות.

יעקב אשר: תיכף נשמע אם התחילו ההדרכות וכמה פקחים יש.

יעקב אשר: האם בכוונת משרד הפנים לחייב או לדאוג שבאמת הרשויות ייכנסו להחלטה הזו?

יעקב אשר: ובשלב השני – אם אין לך את כל האפשרויות הרי חסרות לך כמה שיניים בעניין הזה – האם למשרד הפנים יש מדיניות לקדם את זה, או הגישה היא שמי שירצה ייקח את זה או לא ייקח?

יעקב אשר: גם מבחינת הפקחים – השקעה בעוד פקחים.

יעקב אשר: יהיו רשויות שיצטרכו אולי עוד פקחים, מה המצב בעניין הזה?

יעקב אשר: האם המדיניות היא לקדם את העניין הזה או שהמדיניות היא שמי שרוצה ייקח ומי שלא – לא?

יעקב אשר: גם בהחלטה לגבי הסמכת פקחים, השקעה בעוד פקחים – כי יש רשויות שיצטרכו להכשיר עוד פקחים.

יעקב אשר: מה המצב בעניין הזה?

יעקב אשר: אני מבקש לישיבות הבאות להכין את הנתונים ובינתיים להעביר את המסר הזה.

יעקב אשר: בסיכום נקרא לשר הפנים להורות לאנשי המקצוע – אני לא יכול להגיד "לחייב" כי התקנות לא מחייבות, נכון?

יעקב אשר: למה התקנות לא מחייבות?

יעקב אשר: מי היה בסוד בישול העניין?

יעקב אשר: מה הסיבה – מי אחראי לזה?

יעקב אשר: משרד המשפטים?

<קריאות: - - -

<איתן אטיה: אני גם יכול להסביר.

יעקב אשר: האם שקלתם בזמן הכנת הנהלים לחייב רשויות מקומיות להסמיך פקחים או אחוז מסוים מהפקחים שלהן, לעניין הזה, או שלא דובר על זה?

יעקב אשר: זאת אומרת – זו המצאה חדשה?

<לירון אשל: השאלה אם לאכוף או לא נתונה להכרעה של הרשות.

<לירון אשל: החוק נותן את כל הכלים וממה שאנחנו יודעים הרשויות מאוד מעוניינות בזה, אבל מבחינת ההכשרה של הפקחים, הפקחים עצמם הם של הרשות המקומית והרשות עצמה מנהלת את זה בתוכה.

<לירון אשל: כמו כן יש כאן עניין של הבדלים בין הרשויות.

<לירון אשל: לא דומה רשות כמו תל אביב, שיש בה הרבה הרבה כלי רכב מהסוג הזה, לרשות שיש בה פחות שימוש.

<לירון אשל: הרשות עצמה מכירה את השטח ויודעת מה הצרכים שלה.

יעקב אשר: אבל אם יש ראש רשות שהוא לא minded לעניין הזה, אז זה לא יקרה.

<חיים אמיגה: הרשויות המקומיות הן אלה שלאורך כל הדרך דרשו שזה לא יהיה משהו שהו א- - -

יעקב אשר: כן, אני יודע.

יעקב אשר: יש ברשויות המקומיות פורומים שהם מובילים, וזה בסדר.

יעקב אשר: השאלה היא מה קורה לרשות שלא יעניין אותה.

יעקב אשר: יש ויש.

<חיים אמיגה: כשאנחנו גיבשנו את החקיקה בנושא הזה בשיתוף פעולה מלא מול הרשויות המקומיות, אז הנציבות שלהם – פורום ה-15, למשל – לאורך כל הדרך היתה הדרישה שלהם שזו לא תהיה חובה להטיל על כל רשות אלא בגדר זכות, רצון.

יעקב אשר: אפשרות.

<עמי רוטמן: בהרמת כוסית ביום עיון שהיה לנו ברשות לפני יומיים הגעתי מפה מדיון שהיה פה על - - - ועדכנתי את כולם לגבי כניסה לתוקף של התקנות, וגם של הנוהל שאושר.

<עמי רוטמן: יש לנו נציגים בכל הרשויות המקומיות, מנהלי בטיחות אזוריים, וביקשתי שברגע שנקבל את הנוהל הגמור שנתחיל לדחוף את זה בכל הרשויות המקומיות בארץ, לעודד את הנושא הזה מול ראשי הרשויות.

<עמי רוטמן: חד משמעית זה נאמר וזה ייעשה.

יעקב אשר: אני מבקש שנזכור את זה לעצמנו, בוועדה, תנו לנו נתונים בעוד 4-3 חודשים כמה רשויות, ונעשה את זה באמת לפי כמה מהן לקחו על עצמן את הנוהל הזה, כמה מהן שלחו פקחים – שנדע לעקוב.

יעקב אשר: צריך לדחוף.

יעקב אשר: יש חלק שדוחפים לבד, תאמינו לי, אני יודע.

יעקב אשר: יש ראשי שרשויות שיוציאו את זה לפועל גם אם לא נגיד מילה אחת.

יעקב אשר: אבל יש מקומות שלא, וחשוב להטמיע את זה.

<רינת שפרן: אני מנהלת אגף הדרכה ברשויות המקומיות.

<רינת שפרן: יש לנו הכשרה קיימת לפקחים עירוניים בכלל.

<רינת שפרן: אנחנו מאוד נשמח לשלב את החוק הזה בתוך הכשרה שכבר מתרחשת, ונחליט יחד אם לשלב את זה בהכשרה קיימת.

<רינת שפרן: הכלי של הדרכה הוא מטיבו כלי רך.

<רינת שפרן: בדרך כלל זה קובע איזשהו סטנדרט לבעלי התפקידים ולרשויות.

<רינת שפרן: לרוב זה לא כלי שאנחנו יכולים לחייב בו.

<רינת שפרן: אנחנו יכולים לבחון אם לחייב את כל הכשרת הפקחים העירוניים, מכיוון שזה תפקיד שהולך ומתרחב בתוך הרשות המקומית.

<רינת שפרן: שוב, זה לא מכריח את הרשות לאמץ אלא רק יוצר איזה סטנדרט שרוב הרשויות נוטות לאמץ.

יעקב אשר: ואתם שוקדים על העניין הזה עכשיו.

<רינת שפרן: כן.

יעקב אשר: מבחינה מעשית – מתי ההכשרות הללו כבר משלבות בתוכן את הנוהל?

<רינת שפרן: הן כרגע כבר רצות ואפשר לשלב את זה בטווח זמן - - -

יעקב אשר: האם יש רשויות שכבר התדפקו על דלתותיכם ואמרו מתי זה נפתח, הקורס הראשון?

<רינת שפרן: לא, עדיין לא.

יעקב אשר: הוא אשר דיברתי.

יעקב אשר: הרשות הלאומית, אתם יודעים הרי שגרוני כבר ניחר מלומר הרבה פעמים כאן, בישיבות, שאני חושב שהתפקיד שלכם – ואני יודע שהיום אתם כבר מחוברים לעניין הזה, גם היושב-ראש והמנכ"לית החדשה שטרם פגשתי, עברתם שינוי, מגורם מבצע או מממן – מה שהיה פעם, לגורם מתכלל, גורם שבעצם הוא חושן המשפט שלנו בעניין מה נעשה, מה צריך לעשות, איך לעשות וכו'.

יעקב אשר: סוג כזה של דבר, אתם צריכים להיות על המשמר.

יעקב אשר: שלא יהיה מצב שיש נוהל, יש הדרכות שמוכנות כבר, האם יש היענות של הרשויות, חיבור יפה, אולי, עם השלטון המקומי שנמצאים כאן – חיבור, עם מכתבים לראשי הרשויות.

יעקב אשר: אני מוכן להצטרף לקריאה לרשויות לשלוח פקחים להכשרות הללו.

יעקב אשר: בואו נתחיל לדחוף.

<איתן אטיה: אלה דברים שנעשים, אם תאפשר לי להסביר.

יעקב אשר: אני אאפשר לך - - -אבל אם אני שומע ממשרד הפנים שבהכשרות שלהם עדיין לא התחיל הדבר הזה - - -

<איתן אטיה: לא יכלו להתחיל כי הנוהל אושר לפני שבוע.

יעקב אשר: אני יודע, אבל השאלה היא האם יש כבר - - - אל תשכח שמיולי אתם אמורים להתחיל לתפקד במדרכות.

<איתן אטיה: קודם כל לא כתוב.

<איתן אטיה: אנחנו לקחנו על עצמנו להתחיל ביולי ואנחנו מתכוונים לעמוד בזה.

<איתן אטיה: קודם כל חשוב לי להתחיל בדבר שדיברתי עליו קודם.

<איתן אטיה: מי שחושב שהחוק הזה יציל חיים של רוכבי אופניים חשמליים על הכביש, טועה בגדול ומטעה.

<איתן אטיה: רכיבה על הכביש אינה קשורה - -

יעקב אשר: אתה מציע לבטל אותו?

<איתן אטיה: - - לחוק הזה.

<איתן אטיה: אני מנסה להסביר כי אני מבין שייתכן שנפלה טעות בהבנת החוק הזה.

<איתן אטיה: חשוב לי להעמיד דברים על דיוקם.

<איתן אטיה: כדי שהכנסת תדע את האמת כולה וגם כדי שלא יהיו ציפיות שווא ממה שלא ניתן להוציא ממנו את הדברים שרוצים להוציא.

יעקב אשר: בוא נחלק את הנושא לשניים – אחד, על מה שיש, ואיך מזיזים אותו בצורה הכי טובה, ושתיים – במה שחסר.

<איתן אטיה: החוק הנוכחי, חוק האופניים, בעצם מעניק כמעט את מלוא הסמכות שיש למשטרה – אגב, בעל הסמכות הראשי לאכוף בכל סוגי עבירות התנועה בכל סוגי הדרכים – כבישים, מדרכות, שבילי אופניים – היא של משטרת ישראל מאז ומתמיד.

<איתן אטיה: החוק הזה מעניק סמכות מקבילה בחלק מהסמכויות שיש למשטרה – לפקחים העירוניים, על המדרכות ועל שבילי האופניים, ועל על אלה בלבד, לא על הכביש.

דב חנין: על אזורים ממותני תנועה.

יעקב אשר: על אזורים ממותני תנועה וגם במעברי חציה.

<איתן אטיה: חשוב לי להדגיש את זה – היום התופעה של רכיבה מסוכנת מאוד, חסרת חוקים, חסרת כל כבוד לכל חוק ולכל תקנה אפשרית בתחום תקנות התעבורה של רוכבי האופניים, מתבצעת על הכביש.

<איתן אטיה: אנחנו רואים, ולא סתם הפניתי אתכם לנתון המדהים בעמוד 2 בצבע הוורדרד, שמראה שהגידול העיקרי אצל נפגעי רוכבי האופניים החשמליים הוא דווקא אצל בגירים בגילאי 34-30.

<איתן אטיה: מדובר על אנשים שהם גם נהגים, שמכירים את חוקי התנועה, שמחזיקים רישיון נהיגה ושיש להם גם רכב, אבל ברגע שהם עולים על אופניים חשמליים התחושה שלהם היא כאילו קיבלו אישור מהמדינה לנהוג באופן פרוע ללא שום כבוד וכיבוד של חוקי התנועה.

<איתן אטיה: אנחנו רואים אנשים בגירים נוסעים נגד כיוון התנועה, באין כניסה, עוברים באדום – אני רואה יום יום את התופעה הזו בתל אביב ובראשון לציון, וכן בערים גדולות אחרות שאני מגיע אליהן.

<איתן אטיה: אתה רואה אור אדום מוחלט והחברה' האלה פשוט באים עם האופניים החשמליים ועוברים את הצומת באור אדום.

<איתן אטיה: הפגיעות הראשיות, כולל הרוגים, כולל פציעות קשות – הם בגלל הדברים האלה.

<איתן אטיה: החוק הזה, חוק האופניים, לא מטפל בזה.

<איתן אטיה: הסמכות היא של המשטרה.

<איתן אטיה: אם המשטרה לא תתחיל לאכוף את חוקי התנועה על רוכבי האופניים בכבישים שקיימים בישראל בתוך העיר ומחוץ לעיר, התופעה הזו רק תלך ותגבר.

<איתן אטיה: אנחנו נראה בשנה הבאה מספר הרוגים גדול יותר.

יעקב אשר: מנקודת השקפתכם – אתה חושב שכן אפשר היה לתת סמכות, שנכון יהיה לתת סמכות לפקחים גם על עבירות חמורות או עבירות שהתבצעו על הכביש?

יעקב אשר: האם השלטון המקומי יידע לאכול את זה?

<איתן אטיה: התשובה המידית שלי היא לא.

<איתן אטיה: אני חושב שמי שיודע לאכוף עבירות תנועה וגם לאורך שנים מקפיד, המשטרה מסרבת בתוקף להעניק סמכויות אכפה לגופים שם לא משטרה, באכיפה פיזית ישירה בכבישי ישראל, שמעורבים בזה גם תנועה של כלי רכב, משאיות, אוטובוסים – אני חושב שבנסיבות האלה, בכביש עצמו, כשיש כמו שאמרתי – גם רוכבי אופניים חשמליים, גם מכוניות רגילות, גם אוטובוסים, אני חושב שנכון שמשטרת התנועה היא זו שתאכוף את העניין הזה לפחות בשנים הקרובות, עד שנראה האם מצליחה האכיפה על המדרכות ועל שבילי אופניים על ידי הפקחים העירוניים.

יעקב אשר: אגב, משטרת ישראל – פקחים עירוניים זה גם כאלה שנקראים שיטור עירוני?

יעקב אשר: לשיטור עירוני יש סמכות על הכביש?

<שרית פילפסון: לא.

<שרית פילפסון: משולבים.

<שרית פילפסון: כשאנחנו מדברים על שיטור משולב שזה שוטר ופקח, אז לשוטר יש כמובן את כל הסמכויות בנוגע לאכיפה בכבישים.

<שרית פילפסון: כשאנחנו מדברים על פקחים זה רק סמכויות מסוימות שניתנות לפקחים בהסדרים מסוימים, וגם כאן באנו לקראת הרשויות המקומיות, גם ברכב ממונע דו גלגלי שמדובר על אופנוע בנסיעה על המדרכה, שגם פקחים רגילים יוכלו לעשות את זה, האף ששם רצינו הכשרה קצת יותר מוסמכת.

יעקב אשר: פקח שעבר את ההכשרה להיות בשיטור עירוני - - -

<שרית פילפסון: פקח לבדו – לא.

<שרית פילפסון: אין לו סמכות.

<איתן אטיה: לכן אנחנו מצטרפים בשלטון המקומי לקריאה שלכם ואנחנו מבקשים מהכנסת שתפעל ותקרא למי שצריך במשרד האוצר, במשרדי הממשלה האחרים, להקצות עבור המשטרה תקציב נוסף לצורך אכיפה בתוספת - - -

יעקב אשר: למה זה מצחיק?

<מירה סלומון: זה משעשע הרעיון של פקחים שמגיעים - - -

יעקב אשר: לא פקחים.

יעקב אשר: שוטר.

<מירה סלומון: לשוטרים יש יחידה של סאגווי, של - - -

<איתן אטיה: אבל זה לא מספיק.

<איתן אטיה: לפי מה שאנחנו יודעים ורואים אנחנו חושבים שהמשטרה חייבת לקבל תקציבים נוספים כדי להצטייד גם בכלי רכב וגם בשוטרים, כדי שיאכפו את עבירות התנועה ברחובות העיר, בכבישים של העיר, בין היתר לאכוף את כל חוקי התנועה על אופניים חשמליים כי היום זה עולם של פרא מוחלט.

<איתן אטיה: לגבי חוק האופניים הנוכחי שאנחנו מדברים עליו – הוא פורסם ברשומות באוגוסט האחרון והוא מעניק סמכות מקבילה או כמעט מקבילה לשוטרים בתנאים מסוימים, בכל הקשור בתנועת אופניים וקורקינטים חשמליים על מדרכות העיר, שבילי אופניים בעיר ומספר מקומות נוספים – נקודות תפר כאלה כמו מעברי חציה, וכו'.

<איתן אטיה: החוק הזה גם קובע תנאים מתנאים שונים.

<איתן אטיה: למשל, הוא קובע שניתן גם להוריד רוכב אופניים רגילים מהמדרכה ולהורות לו לעבור לרכוב על שביל אופניים היה ולצד אותה מדרכה קיים שביל כזה, או באמת, אזורי מיתון תנועה שחייבים לרכוב על האופניים על גבי הכביש עצמו , אם זה כביש הולנדי כזה או אחר, אבל באזור מיתון תנועה.

<איתן אטיה: לגבי אופניים חשמליים וקורקנטים חשמליים האכיפה היא אכיפה מלאה.

<איתן אטיה: כלומר, לרוכבי אופניים חשמליים וקורקינטים אסור הרי לרכוב על מדרכות.

<איתן אטיה: גם לאופניים רגילים אסור היום, על פי החוק הקיים, לרכוב על מדרכה רגילה.

<איתן אטיה: לכן הפקחים העירוניים מוסמכים להורות לרוכבי אופניים חשמליים וקורקינטיים חשמליים לעבור לרכוב על שביל האופניים, ואם אין שביל אופניים – לכביש עצמו.

<איתן אטיה: זו למעשה הסמכות.

<איתן אטיה: החוק הזה עבר באוגוסט האחרון.

<איתן אטיה: יש מספר תנאים מקדימים לפני שמתחילים את האכיפה.

<איתן אטיה: דבר ראשון, היועץ המשפטי לממשלה צריך היה לאשר נוהל אכיפה, נוהל שמסדיר את האכיפה ואיך היא תתבצע, מול קטינים, מול בגירים.

<איתן אטיה: לזה ניתן פרק של חצי שנה וזה עבר לאחרונה, במסגרת הזמנים פחות או יותר.

<איתן אטיה: נוהל הכשרה זה דבר נוסף שהשר לביטחון הפנים היה צריך לחתום עליו ואכן חתם עליו לאחרונה, וזה נוהל הכשרת פקחים שמסדיר איזה הכשרה הפקחים העירוניים צריכים לקבל כדי שיוכלו לאכוף את החוק הספציפי הזה, כתנאי להסמכתם על ידי ראש העיריה.

<איתן אטיה: לגבי ההכשרה, אנחנו ממש לפני שבוע-שבוע וחצי סגרנו את נוהל ההכשרה.

<איתן אטיה: התוספת הזו לקורס תוצע בכמה וריאציות לרשויות המקומיות.

<איתן אטיה: יש רשויות מקומיות שיש להן בית ספר הכשרה משלהם לפקחים והם יעשו את זה בעצם – למשל, כמו עירית תל אביב ועיריות נוספות, שיש להם קורס הכשרה והם יוסיפו את המרכיבים האלה לתוך קורס ההכשרה העצמאי שלהן ויעבירו את הפקחים הכשרה עד אזור אמצע- סוף יוני.

<איתן אטיה: במקביל, פנינו למשרד הפנים וכמו ששמעתם פה, גם משרד הפנים יוסיף את המרכיב הזה לתוך ההכשרות שלו או יציע הכשרה נפרדת לחלוטין, הכשרה תוספתית, כדי שניתן יהיה להעביר עיריות שרוצות בהכשרה הזו לעשות את זה דרך המפע"מים – הם יוכלו דרך המפע"מים.

<איתן אטיה: אופציה שלישית, גם מרכז השלטון המקומי, מחלקת ההדרכה תציעה גם היא קורס, וגם הקורס שלהם יוצע בתחילת יוני עד אמצע - - -

יעקב אשר: מי הגורם המקצועי שמאשר את תוכן הקורסים?

<איתן אטיה: כמו שאמרנו, המשרד לביטחון הפנים אישר את זה, קבענו בדיוק את הסיליבוס.

יעקב אשר: כלומר, גם ההכשרה שלכם תעבור את ההכשר שלהם.

<איתן אטיה: חייבים.

<איתן אטיה: זה חייב לעבור לפי המבנה של מערכי השיעור, מה מציגים, איזה תכנים צריך להעביר.

<איתן אטיה: לכן לכל רשות מקומית שתירצו יהיו מספר אופציות לבחור בין אם זה דרך מחלקת ההדרכה של השלטון המקומי – והכל אמור להסתיים עד סוף יוני.

<איתן אטיה: מרכיב נוסף – ברגע שאושרו לנו שני הנהלים האלה אנחנו יידענו בימים האחרונים את כל הרשויות המקומיות בארץ שהן יכולות, מי שמעוניינת לקדם את זה, המלצנו להן לאשר כבר בקרוב במועצת העיריה – ויש עיריות שכבר אישרו, לאשר במועצת העיריה את זה שהם נכנסים לעניין הזה, וכל מערך האכיפה שלהם מתגייס לטובת העניין.

<איתן אטיה: יעברו את הקורסים האלה, ולמעשה - - -

יעקב אשר: המלצתם להם גם להתחיל לעבוד על חוק עזר עירוני שיאפשר להם את האכיפה?

<איתן אטיה: חוק עזר עירוני – אנחנו נעשה אותו באופן מרוכז.

<איתן אטיה: אנחנו בוחנים כרגע שני מודלים איך לעשות את זה.

<איתן אטיה: הכוונה היא לעשות חוק עזר אחד שיוכל לשמש את כולם וזה גם יקרה בחודשיים הקרובים.

<מירה סלומון: כשאנחנו אומרים "לעשות את זה באופן מרוכז" אנחנו מדברים על חשיבה מרוכזת, אנחנו כמובן לא מחליפים את שיקול הדעת של הרשות המקומית - - -.

<מירה סלומון: לא לאדוני, אדוני מכיר.

<מירה סלומון: לפרוטוקול אני אומרת.

יעקב אשר: ברור.

יעקב אשר: ברגע שיהיו שני נוסחים שירוצו בין הרשויות אז יהיה הרבה יותר קל גם למשרד הפנים לאשר את החוק הזה ואני גם מבקש שמשרד הפנים יבנה איזה מסלול ירוק כי אנחנו יודעים מה זה להעביר חוק עזר עירוני במשרד הפנים.

יעקב אשר: הרבה שערות לבנות קיבלתי בחוקי העזר כשהייתי צריך להעביר אותם.

יעקב אשר: אז אני פונה גם – לסיכום, ואולי גם במכתב למנכ"ל עם הפירוט של הדברים, שתבנו איזה מסלול ירוק, ותודה לכם שאתם מנסים לעשות איזה נוסח שיהיה מקובל על כולם.

<איתן אטיה: כמובן, זו הכוונה, לפשט את זה.

<איתן אטיה: שורה אחרונה, נמצא פה יאיר אמר ממחלקת הפיקוח של עירית תל אביב, אם תרצו לשמוע על השלביות של האכיפה, כי כמו שאמרת, השלב הראשון – אנחנו ממקדים אותו ביידוע הציבור, בהסברה - - -

<יאיר אמר: האם תרצו לראות את המצגת?

יעקב אשר: לא.

יעקב אשר: רק בקצרה, תן לנו את היישום בפועל.

<יאיר אמר: אנחנו במהלך החודשים מאי ויוני כבר נערכים להסברה בתל אביב באמצעות הדוברות של העיריה.

<יאיר אמר: אנחנו מתכוונים בחודשיים האלה לצאת למסע הסברה שיקיף קבוצות שונות בבתי הספר.

<יאיר אמר: אנחנו כרגע עובדים על זה.

<יאיר אמר: אנחנו מדברים החל מהחודש השלישי, שזה למעשה חודש יולי 2017, להיערך כבר לאכיפה באמצעות אזהרות.

<יאיר אמר: את כל חודש יוני נוביל באזהרות והכוונה שלנו היא לצאת לאכיפה בחודש אוגוסט, זאת אומרת שאנחנו כבר בשלבים מאוד מאוד מתקדמים.

יעקב אשר: כמה פקחים מכל ה - - - באחוז - - -

<יאיר אמר: אנחנו כרגע יושבים על זה.

<יאיר אמר: אנחנו דנים בזה.

<יאיר אמר: בסך הכל העיר מחולקת ל-5 מרחבים.

<יאיר אמר: הכוונה שבכל מרחב תהיה נציגות.

<יאיר אמר: אנחנו מתכוונים לקחת את הנושא הזה לא כמשהו שהוא בנוסף לתפקידים הרגילים של הפקח, אלא להתמקד בזה כדי להגיע לתוצאות.

<יאיר אמר: בסך הכל זה כרוך בעלויות, בגיוס של פקחים נוספים.

<יאיר אמר: יש לנו כוונה להמשיך ולהשקיע בזה.

<יאיר אמר: הכוונה היא באמת לתת לזה ביטוי בכל תא שטח שנהיה בו, בשעות שונות.

<יאיר אמר: בסך הכל כמו שאמר איתן אנחנו נתמקד במדרכות, בשבילי אופניים ואזורי מיתון תנועה.

<יאיר אמר: חשוב מאוד להביא לידיעת הציבור איך שאנחנו רואים את זה – בדיוק את החוק הזה, מה המשמעויות שלו.

<יאיר אמר: אני אתן דוגמה: באזורים של מיתון תנועה, רוכב שהוא מתחת לגיל 16 כשפוגש אותו פקח, לאחר תשאול, כמובן, כשהוא יגלה שהוא מתחת לגיל 16, באופניים רגילים – הוא יאפשר לו להמשיך לנסוע על המדרכה.

<יאיר אמר: זאת אומרת, החוק מורכב וחשוב מאוד להביא את זה לידיעת הציבור, וזו הסמכות שהפקחים קיבלו.

<יאיר אמר: לצורך העניין, שוטר יכול לא להרשות זאת, אבל הפקח, לצורך העניין, כן יתיר לו.

יעקב אשר: תודה רבה.

יעקב אשר: רק השלמה של השלטון המקומי, ומעניין אותי קצת לדעת מה קורה עם רשויות שאולי השיקול הכלכלי או הכספי – אם הם יצטרכו להוסיף פקח, או מה – הוא קובע יותר מאשר בעירית תל אביב, מה קורה אתם?

<מירה סלומון: כמו שאדוני ודאי יודע, אנחנו מקדשים את הפררוגטיבה הניהולית של הרשות המקומית לבחור מה הצרכים של התושבים שלה.

<מירה סלומון: התופעה של אופניים חשמליים וגם אופניים רגילים שמסכנים או לא מסכנים חיים, התופעה היא לא תופעה שקיימת בכל רשות מקומית באשר היא, היא לא קיימת באותה מידה בכל רשות מקומית ולכן הטיפול המקומי הוא לפי הצרכים של הקהילה.

<מירה סלומון: מתן הסמכויות לנבחרי הציבור המקומיים להחליט אם זה נכנס לסדרי העדיפויות או לא נכנס, זו לדעתנו הדרך הנכונה לפעול בסוגיה המאוד ספציפית הזו, במובחן מסוגיות אחרות שבהן אנחנו נראה שכן לדעתנו יש לטפל בדברים ברמה ארצית כללית לכולם.

<מירה סלומון: זו גם הסיבה שעמדנו על כך שההחלטה באם לפעול בתחום האכיפה תהיה של מועצת הרשות המקומית, באישור נבחרי הציבור של הרשות המקומית שאמונים על ההבנה מה צרכי הקהילה שלהם ומה העדיפות בקהילה שלהם.

<מירה סלומון: מבחינת ההיערכות למהלכים, אז כמו שאמר מנכ"ל פורום ה-15, ונמצא אתנו גם ראש מנהל ביטחון וחירום במרכז השלטון המקומי, יוחאי וג'ימה, אנחנו בהחלט מנסים לתת את כל הכלים האפשריים בידי הרשויות המקומיות.

<מירה סלומון: ליוינו את הכנת הנוהל ואנחנו מלווים מקרוב היבטים יישומיים של הפעלת הנוהל.

<מירה סלומון: אנחנו מלווים מקרוב את נושא ההכשרה ואנחנו מציעים במרכז השלטון המקומי באמצעות מערכת ההדרכה שלנו הדרכה מאוד מאוד ידידותית למשתמש אצלנו במרכז השלטון המקומי.

<מירה סלומון: אנחנו עובדים בעבודת צוות להכנת חוק עזר, לדוגמה, שלנו.

<מירה סלומון: אנחנו מקווים שמשרד הפנים יאמץ אותו כחוק עזר מומלץ, מה שיקל מאוד על אישורו.

<מירה סלומון: אנחנו חושבים שכל הכלים , ארסנל הכלים בפני הרשויות המקומיות הוא לשימושן.

דב חנין: אני מברך על קיום הדיון החשוב הזה ואני מקווה שאנחנו נצליח ליצור איזה שינוי בהתנהלות בכל הנוגע לאופניים חשמליים אצלנו בחברה.

דב חנין: צריך להקדים ולומר שזה כלי תחבורה חדש.

דב חנין: מצד אחד זה לא אופנוע ומצד שני זה לא אופניים.

דב חנין: אנחנו צריכים להבין שזה לא אופניים ולכן צריך פתרונות אחרים, מה שהתאים בעבר לאופניים לא בהכרח מתאים, ואנחנו יותר ויותר רואים שהוא לא מתאים לאופניים חשמליים.

דב חנין: אנחנו צריכים הסדרים אחרים.

דב חנין: אני אתן דוגמה לגבי ההתנהלות בעיר תל אביב יפו, העיר שלי ושל חברת הכנסת זנדברג.

דב חנין: בתל אביב יפו יש לא מעט שבילי אופניים.

דב חנין: הם מסומנים על גבי המדרכות.

דב חנין: אגב, זה פתרון לא מוצלח.

דב חנין: שבילי אופניים צריכים להיות מוסדרים על הכביש, בהפרדה מכלי רכב, ולא על המדרכות, אבל לצערי זה הפתרון שאומץ בתל אביב יפו לאורך השנים האחרונות.

<איתן אטיה: זה פתרון שמקובל בהרבה מקומות בעולם.

<קריאות: - - -

דב חנין: אז זה ויכוח שנשמח לנהל אותו ואנחנו ננהל אותו, לא עכשיו ולא פה, כי אני חושב ששבילי אופניים צריכים להיות על הכביש ולא על המדרכות, זו דעתי.

דב חנין: אני בעד שיהיו שבילי אופניים ויש מספיק כבישים בתל אביב שאפשר להפקיע אותם מהרכב הפרטי באופן חלקי, ואפשר להפקיע אותם מחניות, זו החלטה פוליטית.

דב חנין: בסדר גמור, צריך לזה אומץ פוליטי, בהחלט, אבל זה מה שהיה צריך לעשות, לדעתי.

דב חנין: זה מה שקורה בתל אביב, ונוצר איזה דו קיום בין רוכבי האופניים לבין ההולכים במדרכה, אבל דו הקיום הזה לא יכול לעבוד עם אופניים חשמליים.

דב חנין: לכן, אותו פתרון שהיסטורית אומץ בתל אביב, מעבר לוויכוח שקיים בינינו, לא יכול לעבוד כי אנחנו מדברים על אופניים חשמליים.

דב חנין: זה פוגע, זה מסוכן ומפחיד, זה לא יכול לקרות.

דב חנין: לכן צריך פה פעולה מאוד נחרצת ומאוד נחושה, שבמרכזה האמירה שאופניים חשמליים הם לא אופניים.

דב חנין: החוק הזה שאנחנו אימצנו בכנסת, אדוני היושב-ראש, מייצר מנגנונים, כמו שאיתן אמר, ובצדק, זה חוק שנותן סמכויות מאוד ספציפיות לפקחי הרשויות המקומיות.

דב חנין: הוא לא מחליף את המשטרה, הוא לא נותן סמכויות אכיפה על הכבישים, והוא גם, בסופו של דבר חוק שבמרכזו פחות הרוכב באופניים החשמליים ויותר הולך הרגל.

דב חנין: זו יותר הגנה – כשאנחנו רואים את תחומי התחולה של החוק הזה – מדרכות, שבילי אופניים, אזורי מיתון תנועה, מעברי חציה – ההסתכלות היא יותר על הולך הרגל וזו הסתכלות נכונה.

דב חנין: יש שאלה נפרדת, איך אנחנו מגינים על רוכבי האופניים בכביש.

דב חנין: זו שאלה נפרדת שהיום לא מוסדרת בחוק הזה, אלא היא נשארת תפקידה של המשטרה וזה חורג מהדיון שלנו כאן, היום.

דב חנין: לגבי החוק הזה אני חושב שהוא מהלך נכון וחשוב, אבל אני רוצה להגיד מילת אזהרה.

דב חנין: לפני 7 שנים העברנו בכנסת – זה היה חוק שלי – חוק אכיפה סביבתית שנתן לפקחי הרשויות המקומיות, 15 אלף פקחים, סמכויות מקבילות לאלה של הפקחים של המשרד להגנת הסביבה, בכל העבירות הסביבתיות.

דב חנין: אמרנו לעצמנו, ונתנו גם לרשויות המקומיות את האפשרות לקחת את הכסף שנגבה מהקנסות האלה לקופתן, כדי לתמרץ אותן לבצע את האכיפה הסביבתית הזו.

דב חנין: זה מנגנון נהדר.

דב חנין: חשבנו שכל הרשויות במדינת ישראל ימהרו לקפוץ על העגלה.

יעקב אשר: הגענו לתחילת הדיון.

דב חנין: כן, ולמרבית הצער, במעקב שעשינו – גילינו שיש רשויות מקומיות - - -אגב, פורום ה-15 מייצג רשויות כאלה שהן חזקות, נמרצות, יוזמות, וחלקן בהחלט לקחו את הכדור והרימו אותו - - -

יעקב אשר: וגם עשירות.

דב חנין: כן.

דב חנין: אם כי דווקא רשות מקומית שהיא פחות עשירה הייתי אומר: הנה, נותנים לכם מתנה, זה כסף.

דב חנין: קחו כסף.

דב חנין: המנגנון הזה נותן להם אפשרות להרוויח כסף.

דב חנין: המערכת הזו, שהתנאי הראשון שלה זה באמת הכשרת הפקחים וההסמכה שלהם - שזה לא יעבוד בכל הרשויות - - -

יעקב אשר: בתחילת הדיון דיברנו על זה.

יעקב אשר: כיוונו לדעת גדולים.

יעקב אשר: ביקשתי מהרשות הלאומית ומשרד הפנים להעביר את זה לכיוון המנכ"ל והשר שתהיה יותר מהמלצה, שינסו להגיע לאיזשהו - -

דב חנין: איזשהו חיוב.

יעקב אשר: איזשהו חיוב, כן, כי משרד הפנים יודע לדבר עם הרשויות כשהוא רוצה לומר להם שצריך לעשות את זה.

דב חנין: אז אני הייתי פונה בהקשר זה גם למרכז השלטון המקומי.

דב חנין: אתם צריכים להוביל פה.

דב חנין: אל"ף, ליידע את הרשויות המקומית שיש להן את הכלי הזה, להסביר לרשויות שיש להן אינטרס בקידום את הכלי הזה.

דב חנין: אני גם אשמח לקבל מכם, אגב, מסמך על חוק האכיפה הסביבתית, המצב העדכני שלו – קיבלתי מסמך לפני שנה וחצי ואני אשמח לקבל עדכון לעכשיו.

יעקב אשר: ביקשתי ממנהלת הוועדה שתקבע באחד הדיונים הבאים שיהיו בנושאים אחרים שקשורים לבטיחות בדרכים, לקבל דוח סטטוס כמה רשויות הצטרפו, כמה שלחו להכשרה, כמה השימו בפועל אנשים, כדי שלפחות אנחנו נעזור להם לדחוף את העניין הזה.

יעקב אשר: הסבירו פה שעניין החובה בעניין הזה הוא קצת בעייתי.

יעקב אשר: אני לא בטוח, אבל לא ננהל את זה עכשיו.

דב חנין: תודה רבה.

יעקב אשר: תודה לך, דב.

יעקב אשר: כרגיל, דברי טעם.

יעקב אשר: מכון גרטנר, בבקשה.

<מאיה סימן-טוב: מכון גרטנר, למי שלא יודע, אוסף היום את כל הנתונים על מאושפזים כתוצאה מטראומה, ביניהם גם כתוצאה מתאונות דרכים.

<מאיה סימן-טוב: לנו יש את הנתון הכי מעודכן שיש היום בארץ בנושא של נפגעים כתוצאה מאופניים חשמליים, לפי דעתי.

<מאיה סימן-טוב: במבט של שנה אנחנו רואים שבשנת 2016 היו 640 מאושפזים מאופניים חשמליים, לא קורקינט – הכנו לוועדה הזו נתון ספציפי על אופניים חשמליים.

<מאיה סימן-טוב: הצפי היה שאחרי התקנה למנוע מילדים עד גיל 16 לרכוב, שזה בעצם ירד במחצית השנייה, וזה לא נראה ככה.

<מאיה סימן-טוב: במחצית השנייה של שנת 2016 אנחנו רואים ש-325 רוכבים נפגעו, לעומת 233.

<מאיה סימן-טוב: כשחילקנו לפי קבוצות גיל – בדיוק מה שאיתן זיהה קודם.

<מאיה סימן-טוב: הוא אמנם התמקד בקבוצת הבוגרים, שיש שם קפיצה מאוד גדולה, אבל עדיין יש 104 ילדים מתחת לגיל 16 שאושפזו, בגלל תאונה עם אופניים חשמליים, אז יכול להיות שהאכיפה לא החלה?

תמר זנדברג: אמרת 640.

תמר זנדברג: כמה סך הכל מאושפזים מתאונות דרכים באותה תקופת זמן?

<מאיה סימן-טוב: אני חושבת שבסביבות 10,000.

<מאיה סימן-טוב: המחשבה היתה בעצם - - - לקחנו רק את חצי השנה מיולי עד דצמבר – החוק נכנס לתוקף במאי, חודשיים התניע ואני מניחה שלא אצל כולם הוא עבד.

<מאיה סימן-טוב: המחשבה השנייה היתה לבדוק האם הנפגעים הם בצורה קשה או פחות, כי אם עכשיו הם לא יכולים לרכוב על המדרכה הם מן הסתם ירדו לרכוב בכביש.

<מאיה סימן-טוב: אז נכון, הם נפגעים קשה יותר במחצית השנייה של 2016 אבל לא בגלל שהם היו מעורבים עם רכב מנועי.

<מאיה סימן-טוב: אם תשימו לב, בדקנו את אחוז הנפגעים שהיו מעורבים עם רכב מנועי ואין שינוי מ-2015 ל-2016.

<מאיה סימן-טוב: הירידה לכביש היא לא זו שהעלתה את המספר הגבוה של הנפגעים.

<מאיה סימן-טוב: לשאלתו של איתן אטיה קודם אם זה קרה בצומת - - -

תמר זנדברג: מה זאת אומרת הירידה לכביש?

תמר זנדברג: איך אתם יודעים - - -הירידה לכביש היא תוצאה של אכיפה.

תמר זנדברג: גם קודם החוק היה שצריך לרדת לכביש.

תמר זנדברג: איך החלטתם שמהרגע שכביכול נכנס החוק הם באמת ירדו לכביש?

<מאיה סימן-טוב: לא, את צודקת, זה לא היה - - - שהם ירדו לכביש אלא מהתקנה שאסרה רכיבה על המדרכה - - -

תמר זנדברג: גם קודם אסור היה להם לרכוב על המדרכה.

תמר זנדברג: פקודת התעבורה לא מאפשרת בכלל לרוכבי אופניים לרכוב על המדרכה.

תמר זנדברג: איך אנחנו יודעים שמרגע שנכנסה התקנה הזו באמת רכבו על המדרכה?

תמר זנדברג: אני מודיע לכם שזה לא קרה, ולא היה שום שינוי, וזו אחת הבעיות בין חקיקה שאנחנו עושים פה בכנסת, ובין אכיפה – איך זה מתבצע בפועל.

<מאיה סימן-טוב: אנחנו רואים שאין שינוי, בכלל - - -

תמר זנדברג: בוודאי שאין שינוי, כי לא היה שינוי בהתנהגות.

תמר זנדברג: לכן זה לא הירידה לכביש זה ה - - -

<מאיה סימן-טוב: ההחלטה היתה מתוך מחשבה לראות אם בכלל היה איזשהו שינוי.

<מאיה סימן-טוב: אז לא היה שינוי.

<מאיה סימן-טוב: אם זה נובע מהתנהגות או אכיפה, זה לא התפקיד שלנו, כמובן, לבדוק.

<מאיה סימן-טוב: אם הזמן אנחנו רואים שיש יותר פגיעות ראש קשות.

<מאיה סימן-טוב: הנושא של קסדות – אני מניחה שזה משהו - - - נקודה אחרונה, מחקר אחרון, חדש, שאנחנו מבצעים, כדי לבדוק את ההשוואה בין נפגעי אופניים רגילים, מכניים, לאופניים חשמליים ואופנועים – מצאנו דבר אחד מאוד מעניין – אופניים חשמליים נפגעים באופן פחות חמור מאשר אופנועים, כמובן באופן קשה יותר מאופניים רגילים, אבל בהשוואה לאופנועים הם נפגעים פי כמה וכמה יותר קשה, רק בראש.

<מאיה סימן-טוב: רק פגיעות ראש, הם נפגעים יותר קשה מאופנועים.

<מאיה סימן-טוב: קסדות זה הדבר הכי חשוב.

תמר זנדברג: אני חושבת שבשביל לנהל את הדיון הזה בצורה אינטליגנטית ונכונה, אנחנו צריכים לעשות כמה אבחנות שהן מאוד חשובות לדיון.

תמר זנדברג: אבחנה ראשונה – וזה לא לפי סדר חשיבות – בין מרכזי הערים, ונכון שתל אביב היא המובילה בזה, לבין אזורים שהם פרווריים.

תמר זנדברג: במרכזי הערים, כתוצאה משימוש גובר וחיובי ורצוי באופניים, - כי זה תחליף לרכב הפרטי, ותכף אגיע לזה – מרכזי הערים, עיקר הפגיעה היא של רוכבי האופניים, ובעיקר חשמליים כי בהחלט סכנתם חמורה יותר, בהולכי הרגל.

תמר זנדברג: באזורים הפרוורייים יותר שמענו שיש תופעה מאוד רצינית, ובטח מרכז השלטון המקומי יודע, בערי השרון – של הגעה של תלמידים לבתי הספר באופניים חשמליים, ושם הפגיעה של הרוכבים עצמם וכאן אני חושבת שהדבר הראשון שצריך לאכוף כאן זה עניין הגיל.

תמר זנדברג: ילדים בני 13 או 14 שנוסעים לתיכון בפתח תקווה, הוד השרון, רעננה, כפר סבא – במקומות האלה שנוסעים לתיכונים ואין שבילים ראויים לזה, זו סכנת נפשות לרוכבים עצמם.

תמר זנדברג: בתוך הערים אנחנו צריכים להבין שהממשק הזה בין אופניים, הולכי רגל וכל המרקם העירוני הוא לא דבר - - -אי אפשר, לדעתי, וגם לא צריך, לאכוף אותו באמצעות איסור, אלא באמצעות הסדרת היחסים – באמצעונת סלילת דרכים, באמצעות הפרדה בין הולכי הרגל ובין האופניים, כי מרקם עירוני הוא מרקם שמהווה מרחב ציבורי פתוח לכל המשתמשים, ובואו לא נשכח שאנחנו - - - וכל הדיון הזה חסר, ולכן גם שאלתי אותך כי התייחסת ל-640 מאושפזים כתוצאה מאופניים אבל זה יחסית ל-10,000 מאושפזים כתוצאה מתאונות הדרכים.

תמר זנדברג: חברות וחברים, ההורג, הרוצח במרכב הציבורי הוא הרכב הפרטי, ומשם אנחנו צריכים להוריד נסיעות כמה שיותר, כי זה גורם הסיכון מספר אחד.

תמר זנדברג: בכל העולם יש לנו נתונים שכל תחליף רכב פרטי, החל מהליכה ברגל, שהיא החשובה ביותר, לאחר מכן רכיבה באופניים ושימוש בתחבורה הציבורית, הוא פשוט מציל חיים.

תמר זנדברג: מבין ההרוגים בתאונות הדרכים, כשאנחנו מדברים על כ-350 בשנה שעברה - - -

<עמי רוטמן: 377.

תמר זנדברג: 377, סליחה, יש מספר גדול – כשליש מהם, אם אני לא טועה, זה הולכי רגל, כ-30%, ומספר גדול מהם – תגידו לי כמה – הם במעברי חציה, במקומות שהולכי רגל אמורים להיות בהם.

תמר זנדברג: מה זה אומר?

תמר זנדברג: זה אומר שהרכב הפרטי הוא דבר מסוכן, הורג ורצחני, בכל מקום שלא יהיה, ואני ממש שמה עכשיו בצד את כל שאר הנזקים – את הזיהום, הפקקים שכולם מדברים עליהם, וכו'.

תמר זנדברג: לכן לא צריך לשפוך את התינוק הזה עם המים.

יעקב אשר: אין כוונה.

יעקב אשר: הכוונה היא לטייב את - - -

תמר זנדברג: - - -נושא הגיל שהוא חשוב.

תמר זנדברג: האבחנה השנייה, ואני מצטרפת כאן לחבר הכנסת דב חנין, היא בין אופניים רגילים לאופניים חשמליים.

תמר זנדברג: לדעתי, ואני אומרת את זה בתור רוכבת לאופניים – שכחנו לדווש.

תמר זנדברג: אולי עוד כמה שנים אנחנו בכלל נשכח שדיווש הוא עם הרגליים.

תמר זנדברג: נחשוב שדיווש זה עם האצבע.

תמר זנדברג: הורים, ילדים – ובמיוחד זו קריאה להורים כי הגיל הוא פה נושא בעייתי, קנו לילדים אופניים רגילים.

תמר זנדברג: זה בריא, זה ספורטיבי.

תמר זנדברג: אני חושבת שגם האכיפה צריכה להסתכל – ואני חושבת שהאבחנה הזו בין אופניים לאופניים חשמליים היא מאוד מאוד חשובה, ולכרוך את הכל ביחד - - -

<יפעת רווה: אנחנו לא עושים - - -

יעקב אשר: אני רוצה לרגע להיות עורך הדין שלך בעניין הזה.

יעקב אשר: את רוצה שיהיו יותר אנשים שיוותרו על הרכב הפרטי ויעברו יותר לאופניים.

תמר זנדברג: נכון.

יעקב אשר: הסיכוי שיעברו זה יותר לאופניים חשמליות מאשר לאופניים רגילות.

תמר זנדברג: אין בעיה, אבל צריך לעשות את המדרג בין הולכי הרגל במקום הראשון, לאחר מכן – רוכבי האופניים, לאחר מכן – אופניים חשמליים, לאחר מכן מנועים, קטנועים וכו', תחבורה ציבורית, ורק בסוף – הרכב הפרטי.

תמר זנדברג: הערים שלנו כרגע מתוכננות הפוך.

תמר זנדברג: קודם הרכב הפרטי – נסלול בשבילו, נקל על הפקקים, כי הכי חשוב לנו המכוניות ולא בני האדם.

יעקב אשר: זה כבר נושא לדיון אחר.

תמר זנדברג: לא, זה לא דיון אחר.

תמר זנדברג: זה בדיוק העניין – זה בדיוק הדיון.

תמר זנדברג: נקודה ממש אחרונה: אנחנו, כאן בכנסת, יכולים לחוקק חוקים.

תמר זנדברג: אנחנו צריכים לראות איך הם מתבצעים בשטח.

תמר זנדברג: אחד הדברים שאמרנו כל הזמן, עוד לפני שחוקקו את החוק הזה, שגם את החוק הקודם בנושא הרכיבה על המדרכות שהיתה אסורה גם קודם, בנושא הגבלת הגיל, שגם היתה קודם – אמנם יותר נמוך, ואני חושבת שזה היה חשוב להעלות את זה לגיל 16 – אבל קודם כל בואו נסתכל על נתונים.

תמר זנדברג: הייתי מצפה שנבוא לכאן עם התמשכות הדיונים עם נתונים.

תמר זנדברג: כמה נאמר כאן על הירידה לכביש.

תמר זנדברג: לא היתה ירידה לכביש.

תמר זנדברג: לא היתה.

<איתן אטיה: תמר, זה לא נכון.

<איתן אטיה: תמר לא היתה כאן כשדיברתי קודם.

<קריאות: - - -

תמר זנדברג: לפני שאומרים "ירידה לכביש" בואו ננסח את זה עם סימן שאלה: האם היתה ירידה לכביש?

תמר זנדברג: נתחיל מהנתון הזה ומשם נמשיך את הדיון.

יעקב אשר: תודה רבה.

יעקב אשר: משטרת ישראל, בקצרה – ההיערכות שלכם, ומעבר לסיוע שתקבלו מהפקחים עכשיו, איך אתם מגבירים בכביש, שזו הסמכות שלכם?

<שרית פילפסון: אז אדוני אמר את זה קודם בצורה נכונה – באמת מדובר בחוק לייעול האכיפה.

<שרית פילפסון: האכיפה היא אכיפה שיורית, בנוסף לאכיפה של משטרת ישראל.

<שרית פילפסון: משטרת ישראל במהלך החודשים ינואר עד מרץ, 2017 רשמה קרוב ל-3,000 דוחות כנגד רוכבי אופניים חשמליים.

<שרית פילפסון: זה הרבעון הראשון לשנה הנוכחית.

<שרית פילפסון: לעומת שנה שעברה אנחנו מדברים על עלייה, עלייה של 20% בערך.

<שרית פילפסון: מדובר על יותר מ-1,200 דוחות שנרשמו בגין רכיבה על מדרכה שלא לשם חצייתה.

<שרית פילפסון: היתר זה רכיבה על אופניים במעבר חצייה באופן שמסכן הן את הרוכב והן את הולכי הרגל, ויתר העבירות הן עבירות קלות יותר.

<שרית פילפסון: אני רוצה להמשיך את מה שנאמר כאן.

<שרית פילפסון: אני רואה בוועדת המשנה דווקא מקום מאוד מאוד חשוב להמשיך במשהו שלדעתנו לא הסתיים.

<שרית פילפסון: אמרה את זה גם חברת הכנסת זנדברג.

<שרית פילפסון: אנחנו לא רואים בחוק של אכיפה נגד רוכבי אופניים חשמליים או בכלל באופניים חשמליים כחוק שהגיע לסיומו.

<שרית פילפסון: הצלחנו להעלות את הגיל לגיל 16, זו היתה העמדה של המשרד לביטחון הפנים ושל משטרת ישראל, ועדיין עמדתנו היא שצריך לעשות רישיון נהיגה מקוצר, לעשות אותו במסגרת חינוכית בבתי הספר, כי לא יעזור כלום.

<שרית פילפסון: היום, כשמורידים את רוכבי האופניים לכביש – שם הם נהרגים, גם רוכבי אופניים חשמליים וגם רוכבי אופניים רגילים.

<שרית פילפסון: אין מצב שרוכב, גם אם הוא בן 16, לא יידע ולו במעט את חוקי התנועה.

<שרית פילפסון: להכניס את זה למסגרת לימודית בבית הספר ולחייב ברישיון נהיגה מקוצר, משהו פורמלי לרוכבי אופניים חשמליים, כשאנחנו רוצים להוריד אותם לכביש.

<שרית פילפסון: דבר נוסף, הנושא של רישוי והנושא של ביטוח – חשוב מאוד לזהות את רוכבי האופניים החשמליים גם כדי שמי שנפגע מאופניים - - -

יעקב אשר: דיברנו על לוחית, או על איזשהו דבר - - -

<שרית פילפסון: כן, והגשנו הצעה אולי להעלות מעט את - - -

יעקב אשר: אולי צריך למצוא איזו הגדרה שכאשר אדם קונה, שהוא יצטרך לחתום על איזה מסמך מסוים.

יעקב אשר: אני אומר- יכול להיות שהמושג "רישיון" שזה משהו שיהיה עליו ויכוח, הרישוי - - -

<שרית פילפסון: לא, זה לא - - -

יעקב אשר: יש הצעה מסודרת שלכם בעניין הזה?

<שרית פילפסון: כן, יש הצעה מסודרת בעניין, וגם השר לביטחון הפנים - - -

תמר זנדברג: זה יכחיד את השימוש בהם.

תמר זנדברג: אם אתם רוצים לבטל אופניים ולהשאיר רק מכוניות להיהרג שם, אין בעיה.

יעקב אשר: אנחנו נדון בזה.

יעקב אשר: שאלתי אותם אם יש להם הצעה מסודרת כדי לראות אולי - -

תמר זנדברג: - - - על השולחן.

יעקב אשר: זהו, שאני לא יודע אם זו ההצעה שהיתה על השולחן, או לא – אנחנו נראה.

<שרית פילפסון: בינתיים היא שרירה וקיימת, ואנחנו חושבים שצריך לקדם את זה לביטחונם של רוכבי האופניים החשמליים עצמם וכן כדי להגביר את השימוש באופניים חשמליים.

יעקב אשר: כמה אתם, כמשטרה, מקדישים כוח אדם או כמה שוטרים שאחראים על תנועה הם minded לעניין זה השל אופניים, או שהם יותר מתמקדים ברכבים, באופן טבעי?

יעקב אשר: כמה תוספת כוח האדם אתם מוסיפים לעניין הזה?

<שרית פילפסון: זה לא עניין של תוספת כוח אדם.

<שרית פילפסון: קודם כל אנחנו מדברים על אכיפה מחוזית – אכיפה בתוככי המחוזות עצמם.

<שרית פילפסון: מפקדי המחוזות, כשמדברים על ניהול תנועה, ואנחנו מדברים, בעצם, על ניהול תנועה בכבישים, בעיקר, למרות שהראיתי את הנתונים האלה שמדברים דווקא על אכיפה במדרכות של אופניים חשמליים, מתמקדים בעבירות שהן עבירות בריונות, עבירות שהן מסכנות חיים, עבירות שיכולות לגרום לפגיעה, או ברכוש או לפציעות.

יעקב אשר: אבל האם יש מודעות אצל השוטרים שמסתכלים לא רק על רכבים אלא גם על אופניים חשמליים?

<שרית פילפסון: כן, כן.

<שרית פילפסון: ברור.

<שרית פילפסון: יש מודעות, המודעות הזו כבר קיימת במהלך השנתיים וחצי האחרונות והיא הולכת ומתגברת, וכמובן שהיא תמשיך ככל שירבו האופניים החשמליים - - -

יעקב אשר: מה מידת ההיענות שלכם כשקוראים לכם לאירוע?

יעקב אשר: אמרו קודם שיש הרבה חוסר ידע כי אין הרבה מודעות לתלונות.

יעקב אשר: השאלה היא האם מתקשרים אליכם, כי יש לכם כל כך הרבה מטלות אחרות, וכו' - - -

<שרית פילפסון: זה לא קשור לזה.

<שרית פילפסון: זה קשור לזה שהנפגעים עצמם הם כאלה שאו בעצמם רכבו על האופניים החשמליים והגיעו אחר כך לקבלת טיפול, ואז הם לא מתלוננים על עצמם, או שהם הרכיבו כאלה שלא רוצים, או שזה שכנים, או שמכירים – יש הרבה מאוד גורמים.

<שרית פילפסון: ברגע שהמשטרה מקבלת תלונה - - -

יעקב אשר: אבל אם יש ילד שנפגע כרגע מאופניים, האם יש היענות שלכם להגיע למקום, לראות, או שזה מתפזר מעצמו, וזהו?

<שרית פילפסון: עוד פעם – זה תלוי במקרה עצמו וכמובן שבחומרת הפגיעה.

<שרית פילפסון: צריך להבהיר שכל עוד לא יהיה ניתן לזהות לא את הרוכב ולא את האופניים החשמליים - - - היה לנו הרוג בתל אביב, שנהרג בפברואר 2016, אנטוניו רעיה.

<שרית פילפסון: אמנם היו שם מצלמות שניתן היה לזהות שמדובר בקטין – ודרך אגב, היה מדובר ברוכב אופניים רגילים, לא חשמליים.

<שרית פילפסון: שום דרך אחרת לא ניתנה, אני לא מבקשת שבאופניים רגילים גם יהיה אמצעי זיהוי כמו באופניים חשמליים.

עבד אל חכים חאג' יחיא: כשאני מדבר על אכיפה, אני רוצה לתת דוגמה שהיתה רק הלילה.

עבד אל חכים חאג' יחיא: קיבוץ גלויות בתל אביב, עולים למחלף כדי להתחבר לאיילון, ואופניים חשמליים נוסעים בנתיב השמאלי, כשהוא מזגזג בין הנתיבים.

עבד אל חכים חאג' יחיא: הוא המשיך הלאה, אני פניתי לאיילון, הוא מזגזג בין הנתיבים – לכן, כשאנחנו מדברים על חקיקה זה לא מספיק לחוקק את החוק אם לא אוכפים.

<שרית פילפסון: קראת למשטרה?

<שרית פילפסון: לא יכול להיות שיהיה שוטר בכל מקום.

עבד אל חכים חאג' יחיא: אני יודע שאי אפשר, אבל רוכב האופניים הזה לא התחיל את הנסיעה שלו משם.

<שרית פילפסון: אולי הוא שיכור.

עבד אל חכים חאג' יחיא: לא יודע, אבל אני אומר לכם – הוא היה בסכנת חיים, וזה ממה המקרה.

<איתן אטיה: אדוני, חבר הכנסת, החוק שאנחנו מדברים עליו לא מדבר על הכביש, הוא מדבר על המדרכה.

<איתן אטיה: אני אמרתי את זה - - -

עבד אל חכים חאג' יחיא: אני יודע.

עבד אל חכים חאג' יחיא: אני אומר במפורש שאנחנו מדברים על נתיבים שהאופניים החשמליים צריכים להיות בנתיבים שנועדו בשבילם, הם לא צריכים להיות בכביש בין עירוני בצורה הזו, בתוך נתיבים.

עבד אל חכים חאג' יחיא: אולי בשוליים, אולי במקום כזה – זו סכנת החיים.

עבד אל חכים חאג' יחיא: בנס הבן אדם הזה לא נדרס.

עבד אל חכים חאג' יחיא: אני עד למצב הזה ולכן אני אומר לכם – אכיפה, זו הכותרת.

<אביטל אפל פנקס: תודה, ותודה לחברת הכנסת זנדברג שהעלתה את נושא הילדים, שאנחנו רואים לפי נתוני מכון גרטנר שאף אחד לא מגן עליהם.

<אביטל אפל פנקס: לצערי הרב גם ההורים לא מגנים עליהם ונותנים ילדים מתחת לגיל 16, בניגוד לחוק, לרכוב על אופניים חשמליים, כשהם לא מכירים את חוקי התנועה.

<אביטל אפל פנקס: אנחנו רואים אותם נוסעים גם על המדרכות וגם על הכבישים ומרכיבים חברים שלהם.

<אביטל אפל פנקס: בתצפיות שעשינו ראינו שהם לא עוצרים בכניסה למעברי החצייה וממשיכים – עצם זה שהם על אופניים חשמליים הרבה יותר מאשר אופניים רגילים, עשינו השוואה וראינו שהם פשוט ממשיכים לתוך הכביש בנהיגה מאוד מסוכנת, ברחוב חד סטרי בניגוד לכיוון הנסיעה וכל מיני התנהגויות מאוד מסוכנות.

יעקב אשר: אבל סוג כזה זה כן בסמכות הנוהל החדש.

<אביטל אפל פנקס: הם הרבה רוכבים גם על הכבישים וכאן השאלה היא – שוב, מי מגן עליהם?

<אביטל אפל פנקס: החוק הזה לא דן בנושא של ילדים.

<אביטל אפל פנקס: הם גם לא מכירים את חוקי התנועה, בניגוד למבוגרים, מעצם היותם בני נוער הם גם בעלי התנהגות סיכונית שמאפיינת אותם.

<אביטל אפל פנקס: ראינו עכשיו בסקרים של הרשויות המקומיות, שבחטיבות – הם עדיין לא בני 16, יותר ילדים רוכבים על אופניים חשמליים מאשר על אופניים רגילים.

<אביטל אפל פנקס: אף אחד מהם כמעט ללא קסדה.

<אביטל אפל פנקס: עדיין לא השתלטנו על הנושא של אופניים חשמליים.

<אביטל אפל פנקס: עדיין, הנושא של החקיקה, גם ההורים שלא מגנים על הילדים שלהם – אנחנו רואים כלים מסוכנים חדשים שנכנסים.

<אביטל אפל פנקס: אני רק רוצה להגיד על ההוברבורד שפנינו עכשיו למשרד התחבורה.

<אביטל אפל פנקס: ראינו פרסומים של רשתות צעצועים גדולות שהם נמכרים לילדים מגיל 8.

<אביטל אפל פנקס: פרסומים ענקיים עכשיו, לקראת פסח – 1,400 שקל לילדים מגיל 8 ומעלה.

<אביטל אפל פנקס: מי אוכף את זה?

<אביטל אפל פנקס: מי מטפל בזה?

<חגית אוריין: אני באה מהשטח ומהווה מוקד של פניות לאזרחים.

<חגית אוריין: כלומר, אני חיה את השטח ביום-יום.

<חגית אוריין: הערה נוספת – מדובר גם על אופנועים, לא רק אופניים חשמליים.

<חגית אוריין: רק בשכונה שלי במרכז העיר נדרסו בשבועיים האחרונים 3 הולכי רגל על ידי אופנועים, כאשר אחת, רות כהן, נדרסה למוות.

<חגית אוריין: הם טסים בדיוק כמו - - -

תמר זנדברג: על המדרכה?

<חגית אוריין: מעבר חצייה.

<חגית אוריין: מעבר חצייה היום הוא המקום הכי מסוכן להולכי רגל.

<חגית אוריין: על מדרכות למדנו ללכת.

<חגית אוריין: ההורים מצמידים את הילדים חזק חזק לקירות, אנחנו הולכים בצדדים.

<חגית אוריין: אני מצמידה את הכלבים שלי לקירות ומגנה עליהם בגוף שלי.

<חגית אוריין: על המדרכה אנחנו לא יודעים איך להגן על עצמנו.

<חגית אוריין: אנחנו צריכים להתמודד עם מכוניות שלא מאטות לנו, עם אופנועים שמ - - - את המכוניות, ועם אופניים חשמליים שבכלל אין קשר בינם ובין הרמזורים.

<חגית אוריין: בשבוע האחרון נודע לי על עוד הולכת רגל שנפטרה כתוצאה מסיבוכים לאחר דריסת אופניים חשמליים כשרק מה שאני יודעת זה על 7 הולכי רגל הרוגים.

<חגית אוריין: אני לא יודעת הכל.

<חגית אוריין: דבר נוסף, אכיפת פקחי הרשויות – עירית תל אביב שמשנסת את מותניה ועושה הכל כדי שתהיה אכיפה, אבל לא יהיו פקחים בלילה, לא בסופי שבוע ולא בחגים.

יעקב אשר: דובר על שעות, גם כן.

יעקב אשר: חלק מההתארגנות שלכם היא על שעות שהן לא השעות הקונבנציונאליות של פקח רגיל.

<איתן אטיה: זו הכוונה.

<איתן אטיה: אגב, החוק הזה מכסה גם אופנועים וקטנועים ש - - -

<חגית אוריין: אני מבקשת לומר דברים, כי לא מזדמן לי כל פעם להגיד אותם.

<חגית אוריין: דבר נוסף, אם לא תהיינה תשתיות רכיבה במרכזי הערים - - -

יעקב אשר: סליחה, סליחה.

יעקב אשר: תשתיות זה נושא אחר.

יעקב אשר: אנחנו צריכים לסיים.

<אבנר פלור: רק משפט אחד.

<אבנר פלור: היות ונושא הדיון הוא בעיקר אכיפה, אני לא אתייחס לכל הפעילות, אבל לגבי מה שנאמר פה לגבי רישוי, אני רוצה לומר שלוש עובדות.

<אבנר פלור: אחת, הרגולציה הקיימת היום לא נאכפת.

<אבנר פלור: להוסיף עוד רגולציה שלא תיאכף – זו בעיה.

<אבנר פלור: צריך לחשוב על זה.

<אבנר פלור: הנושא השני, ישנם, כמו שראינו פה, גם כאלה שיש להם רישיונות נהיגה וגם כאלה שיש להם רישיונות רכב, שהם מעורבים בכמות גדולה יותר.

<אבנר פלור: הנושא השלישי שחשוב הוא שבעולם, לפחות במרבית המדינות, לא קיים לא רישום ולא רישוי של אופניים ולא אופניים חשמליים.

יעקב אשר: אני רוצה לסכם את הדיון.

יעקב אשר: אנחנו נקיים ישיבה נוספת וגם נתייחס לנושא הביטוחים, שלא הספקנו להגיע אליו, ונדבר גם על נושא התשתיות של הרשויות המקומיות לצורך העניין.

יעקב אשר: אלה נושאים יותר כבדים.

יעקב אשר: אני רוצה לכם כך: כמו שאמרנו קודם, הרשות הלאומית- להפיץ את הנושא והמידע לגבי הנוהל החדש ואת חוברת ההסברה הזו, לראות שהיא מגיעה באמת לכל רוכש אופניים, לפחות.

יעקב אשר: לגבי אכיפה וקנסות – זה דבר שצריך ליידע את הציבור.

יעקב אשר: משרד הפנים, אני מבקש מהשר ומהמנכ"ל לקרוא לכל הרשויות להצטרף בששון ולא רק ברצון.

יעקב אשר: רשויות שצריך לתת שיפוי מסוים כזה או אחר, וזה לא עירית תל אביב – לעשות גם את זה ולדאוג שרשויות יצטרפו לעניין.

יעקב אשר: הרשות הלאומית לבטיחות בדרכים, אני מבקש שגם הם יהיו מעורבים בנושא הכשרה, הסמכה, השלטון המקומי גם.

יעקב אשר: הנוסח המוסכם של חוק העזר – אני חושב שהמטרה שלנו היא באמת שתהיה אכיפה ולכן יש צורך לחוקק חוק עזר, לעשות מסלול ירוק לנוסח הזה שיתואם על ידי השלטון המקומי.

יעקב אשר: אנחנו במהלך 4-3 החודשים הקרובים ענקיים ישיבת מעקב על היישום בפועל של הדברים, נראה איזה רשויות הצטרפו ואיזה לא.

יעקב אשר: אני מודיע שנעשה מזה גם חגיגה תקשורתית, שיידעו ראשי הערים, תפיצו את זה ביניהם, כדי לראות מי הצטרף ומי לא, מי הולך על הנושא של חוק העזר, אם יהיה מוכן, גם, עד אז, כי זה הכוח שלנו, זה הכוח של המקום הזה והתפקיד שלנו.

יעקב אשר: מי שלא דיבר בישיבה הזו ידבר בתחילת הישיבה הבאה, אני מתנצל.

יעקב אשר: נקיים ישיבה נוספת ונתייחס גם לכלי הרכב הממונעים האחרים – רכינוע, גלגלנוע, כי גם זה עלול להיות לאט לאט מכת מדינה.

יעקב אשר: אני מודה לכולם ואני מסיים שוב בקריאה לשר האוצר על עודפי הגבייה שיש – חלק מסוים חייב ללכת לא רק להורדת מסים ומס הכנסה שלילי.

יעקב אשר: בואו נהיה שליליים כלפי ההרג בדרכים.

יעקב אשר: מאחל לכולנו חג שמח כשר ובטוח, שנהנה עם המשפחות שלנו ושאיש לא יידע צער.

יעקב אשר: אני מודה לכם, הישיבה נעולה.